cyanic-selkie/wikianc huggingface dataset:
Lauri Thurén
Lauri Thurén (s. 4. marraskuuta 1961) on Itä-Suomen yliopiston eksegetiikan professori vuodesta 2002. Hän on kansainvälisesti tunnetuimpia Uuden testamentin retoriikan tutkijoita. Thurénin tutkimusaloihin kuuluvat myös Jeesuksen vertaukset, Paavalin teologia, argumentaatioanalyysi sekä epistolografia. Laajan tieteellisen tuotannon lisäksi Thurén on julkaissut kansantajuisia Raamatun oppaita. Tutkijanuransa lisäksi hän on toiminut opiskelijapappina Turussa 1983–1992.
Thurén opiskeli Åbo Akademissa, Turun yliopistossa, Upsalan yliopistossa sekä Graduate Theological Unionissa Berkeleyssä. Teologian tohtoriksi hän väitteli 1990. Vuosina 1995–2005 Thurén toimi Suomen Akatemian eksegetiikan huippututkimusyksikössä. Hän oli mukana Joensuun yliopiston ortodoksisen teologian käynnistysvaiheessa dosenttina vuodesta 1994, uuden teologisen tiedekunnan dekaanina vuosina 2003–2009 sekä Itä-Suomen yliopiston filosofisen tiedekunnan dekaanina 2008. Thurén on myös eksegetiikan dosentti Åbo Akademin Humanististen tieteiden, psykologian ja teologian tiedekunnassa.
Teoksissaan Thurén on painottanut Raamatun tekstikeskeistä, kirjallisuustieteistä nousevaa lähestymistapaa. Hänen mukaansa tieteellinen ja hengellinen tapa lukea Raamattua tulee pitää erillään ja nähdä rinnakkaisina ilmiöinä. Molemmilla on oikeutuksensa ja yhtymäkohtansa, mutta tieteen ei tule ottaa kantaa Jumalan olemassaoloa edellyttäviin väitteisiin eikä uskonnollisen vakaumuksen (tai sen puutteen) heijastua tieteellisiin tuloksiin.
Thurén tunnetaan myös yhtenä Siionin kannel -laulukirjojen tekijöistä. Thurén on kääntänyt vuonna 2022 kyseiseen kirjaan muun muassa Eric Claptonin klassikkokappaleen "Tears In Heaven" nimellä "Ehkä tuntisit".
Lauri Thurén on professori Jukka Thurénin poika.
Yleisurheilun sisäratojen Suomen-mestaruuskilpailut 2013
Ennätyksiä
Ensimmäisenä kilpailupäivänä Ella Räsänen rikkoi 37 kestäneen Riitta Salinin naisten 400 metrin Suomen ennätyksen. Minna Nikkanen puolestaan teki naisten seiväshypyssä kilpailuennätyksen. Toisena kilpailupäivänä Räsänen rikkoi Johanna Mannisen 15 vuotta vanhan alle 20-vuotiaiden SE:n 200 metrillä. Nooralotta Neziri rikkoi Manuela Boscon 13 vuotta voimassa olleen 60 metrin aitajuoksun Suomen ennätyksen. Elina Torro teki kolmiloikassa parhaan sisäratojen suomalaistuloksen seitsemään vuoteen. Naisten 4×200 metrin viestinjuoksussa Tampereen Pyrintö rikkoi nimissään olleen Suomen ennätyksen.
Joonas Vuorela
Joonas Vuorela on suomalainen juontaja ja toimittaja, joka on juontanut radiokanava Loopin iltapäivää. Vuoden 2020 alussa Vuorela aloitti HitMixin aamun juontajana. Hän on myös The Boys -podcastin toinen juontaja.
Navarinon taistelu
Navarinon taistelu oli Kreikan vapaussodassa käyty meritaistelu Navarinossa 20. lokakuuta 1827. Taistelun osapuolina olivat Osmanien valtakunnan laivasto sekä liittoutuneet Britannian Kuninkaallinen laivasto, Ranskan laivasto ja Venäjän keisarikunnan laivasto.
Tausta
Vuonna 1825 Kreikan vapaussota oli kestänyt jo neljä vuotta ja sulttaani pyysi egyptiläistä vasallikuningastaan lopettamaan kapinan nopeasti. Niinpä tämä lähetti adoptoidun poikansa, Ibrahim paššan, jonka tarkoituksena oli hävittää kreikkalaiset ja korvata heidät afrikkalaisilla muslimeilla. Kun britit saivat kuulla tästä, he lähettivät laivaston amiraali Edward Codringtonin johdolla kohti Kreikkaa. Heinäkuun 6. päivänä 1827 kirjoitettiin Lontoon sopimus, jolla yritettiin saada rauha. Pian Ranska ja Venäjä lähettivät myös aluksiaan Kreikkaan. Kreikan hallitus hyväksyi aselevon, mutta osmanit kieltäytyivät, joten sota jatkui.
Ammunnan maailmanmestaruuskilpailut 1928
Vuoden 1928 ammunnan maailmanmestaruuskilpailut järjestettiin Loosduinenissa, Haagin esikaupungissa, Alankomaissa. Kilpailut olivat 25. maailmanmestaruuskilpailut ammunnassa. Ohjelmassa olivat vapaakivääri, vapaapistooli ja sotilaskiväärikilpailut. Vaikka ammunta oli poistettu olympiakisojen ohjelmasta, maailmanmestaruuskilpailut järjestettiin perinteisesti ennen Amsterdamin olympialaisten stadionkilpailujen alkamista.
Navarinon taistelu
Taistelu ja siihen valmistautuminen
12. heinäkuuta Pashan laivue oli ankkuroitunut Navarinon lahteen, kun heitä varoitettiin, että britit olivat tulossa pysäyttämään kansanmurhan. Osmanit pienensivät meritoimintaansa, mutta jatkoivat kylien polttamista ja kreikkalaisten tappamista maalla. Liittoutuneet lähettivät Ibrahamille viestin, mutta se palautettiin vedoten siihen, että hänen olinpaikkaansa ei tiedetty. 20. heinäkuuta britit päättivät mennä lahden poukamaan, missä osmanien laivasto oleskeli. Aikansa mietittyään venäläiset ja ranskalaiset liittyivät mukaan. Näin lahdessa oli noin 100 laivaa samanaikaisesti ampumaetäisyydellä toisistaan. Osmanit lähettivät liittoutuneille vaatimuksia, mutta he saivat vastauksen, että he jakelevat määräyksiä. Britit ankkuroivat aluksen osmanien Warrior-laivan viereen. Liittoutuneet pitivät tätä huijauksena ja odottivat, että osmanit lähtisivät pakoon tai haluaisivat hyökkäämättömyyssopimuksen, mutta kun osmanit ampuivat yhden brittien luutnantin ja osan tämän miehistöstä, osmanit soutivat pienellä veneellä kohti brittilaivaa. Pian yksi brittien fregatti avasi tulen ja kaikki muut seurasivat perässä. Iltaan mennessä lähes koko osmanien laivasto oli uponnut. Kun osmanien laivasto oli hävinnyt taistelun, he eivät pystyneet pitämään Peloponnesosta hallinnassaan, vaan joutuivat vetäytymään pois. Britannian hallitus ei ollut tähän tyytyväinen, sillä he halusivat vain painostaa osmanit pois.
Petkele (työkalu)
Petkele tai petkel on puun kuorimisessa tai jään poistamisessa käytettävä, suurikokoista talttaa muistuttava työkalu.
Petkeleeksi sanotaan myös paria keittiövälinettä:
thumb|Kaksi petkelettä. Kuvan vasemmassa reunassa on [[tuura.]]
Omat jutut
Omat jutut on Yleisradion TV1:n Viihdetoimituksen ohjelmasarja, joka rakentui työmaaperinteelle, eri työalueitten kaskuille, vitseille, tarinoille ja lauluille. Suurin osa televisiosarjan käsikirjoitusmateriaalista dramatisoitiin Suomalaisen Kirjallisuuden Seuran Kansanrunousarkiston kokoelmista.
California Golden Seals
Tulokaskaudellaan joukkue saavutti 74 ottelun runkosarjassa vain 47 pistettä ja oli selkeästi liigan heikoin. Toisella kaudellaan joukkue selvisi läntisen konferenssin toiseksi, mutta hävisi pudotuspelien 1. kierroksella Los Angeles Kingsille seitsemänteen otteluun venyneen sarjan. Huomionarvoinen seikka tuossa sarjassa oli se, että Seals teki sarjassa enemmän maaleja kuin sarjan voittanut Kings. Kolmas kausi oli hieman edellistä heikompi. Seals lähti pudotuspeleihin läntisen konferenssin neljänneltä sijalta ja hävisi jälleen 1. kierroksella. Tällä kertaa Pittsburgh Penguins oli parempi suoraan neljässä ottelussa.
Omat jutut
Omia juttuja tuottivat ja ohjasivat Erkki Pohjanheimo ja Seppo Seppälä vuosina 1975–1978. Viimeisiä jaksoja ohjasi Arto af Hällström. Televisiosarja kertoi muun muassa rakennustyöläisten, postin työntekijöiden, piikojen ja renkien sekä rautatietyöläisen omista jutuista. Yhteistoiminnassa Kansanrunousarkiston kanssa ohjelmasarja järjesti myös suutarien ja räätälien työmaaperinteen keräyskilpailut. Niistä syntyi tähän sarjaan omat televisio-ohjelmansa.
California Golden Seals
Joukkueen historian paras pistemies oli Ted Hampson, joka 186 pelaamassaan ottelussa teki 51 maalia ja antoi 103 maaliin johtanutta syöttöä.
David Chokachi
David Chokachi (s. David Al-Chokhachy 16. tammikuuta 1968 Plymouth, Massachusetts) on yhdysvaltalainen näyttelijä.
Omat jutut
Omien juttujen käsikirjoittajina Pohjanheimon ja Seppälän ohella toimivat muun muassa Ilpo Tiihonen, Sulevi Peltola, Timo Lapila ja Pekka Milonoff. Ohjelman vakionäyttelijät olivat Helge Herala, Esa Pakarinen, Rea Mauranen, Eila Rinne, Martti Pennanen, Tapio Aarre-Ahtio, Timo Virkki ja Esa Pakarinen Junior, alkuosissa myös Kirsti Wallasvaara. Musiikista vastasi aivan sarjan alussa Helsingin Työväenyhdistyksen Soittokunta, sittemmin Eero Ojanen ja Heikki Valpola.
David Chokachi
Ura
Hänellä on tutkinto politiikan tutkimuksesta. Hän aloitti näyttelijänuransa televisiosarjassa Baywatch, jossa hän näytteli vuosina 1995–1999 Cody Madisonin roolin. Lähdettyään Baywatchista hän näytteli Jake McCarteyn roolin televisiosarjassa Witchblade, joka kesti vuoteen 2002 asti. Vuonna 2006 hän aloitti yhtenä päänäyttelijöistä televisiosarjassa Beyond the Break. Tämä sarja kesti kolme kautta. Tämän lisäksi hän oli mukana vuonna 2009 tositelevisio-ohjelmassa Confessions of a Teen Idol.
Yksityiselämä
David Chokachi on naimisissa ja hänellä on yksi lapsi. .Hänen isänsä oli lääkäri Modhaffer Khalaf Al-Chokhachy, joka oli syntynyt Kazimiyyassa, Irakissa, ja äitinsä on amerikansuomalainen, jonka vanhemmat olivat alun perin kotoisin Vaasasta.
California Golden Seals
Omistajan vaihdoksen myötä kesällä joukkue nimettiin uudelleen ja seuraavaan kauteen se lähti nimellä California Golden Seals.
Omat jutut
Jakso jaksolta
Omat jutut: Työmaaperinnettä rakennuksilta
California Golden Seals
California Golden Seals lopetti toimintansa yhdeksän huonosti menneen kauden jälkeen 1976. Joukkue myytiin ja siitä tuli kausiksi 1976–1978 Cleveland Barons. Kevääseen 1976 loppui myös ammattilaisjääkiekko Oaklandissa.
Omat jutut
Jakso jaksolta
Omat jutut: Postilaisten työmaaperinnettä
Omat jutut: Metsätyöläisten työmaaperinnettä
Omat jutut: Rakennustyöläisten työmaaperinnettä
Omat jutut: Renkien, piikojan ja palkollisten työmaaperinnettä
Perinne-ohjelma (Omat jutut)
Omat jutut: Rautatieläisten työmaaperinnettä
Omat jutut: Suutareitten työmaaperinnettä
Omat jutut: Jätkien työmaaperinnettä
Omat jutut: Räätälien työmaaperinnettä
Omat jutut: Mustan kaartin (kirjatyöntekijäin) työmaaperinnettä
Omat jutut: Koululaisten työmaaperinnettä Omat jutut: Leipurien työmaaperinnettä
Omien juttujen taustaa
Palkinnot
Elokuvataiteen valtionpalkinto Pekka Milonofille ja Sulevi Peltolalle rakennustyöläisten työmaaperinteestä kertovasta sarjan osasta (Omat jutut 5)
Truth or Consequences
Truth or Consequences on Ralph Edwardsin alun perin radioon luoma visailuohjelma, jossa kilpailijat joutuivat väärin vastattuaan suorittamaan jonkun tehtävän, joka saattoi olla esimerkiksi elefantin peseminen tai pukeutuminen lastenvaatteisiin. Ohjelmasta tuli suosittu omassa lajityypissään. Kun CBS sai luvan kaupallisen televisiotoiminnan aloittamiseksi heinäkuussa 1941, Truth or Consequencesista tuli kanavan ensimmäinen televisioitu ohjelma, johon myytiin mainosaikaa 10 mainossekunnin maksaessa 9 dollaria. Ohjelman kymmenvuotisjuhlien kunniaksi vuonna 1950 Edwards lupasi lähettää ohjelman ensimmäisestä kaupungista, joka nimeää itsensä uudelleen ohjelman mukaan. Tämän lupauksen seurauksena newmexicolainen Hot Springs tunnetaan nykyään nimellä Truth or Consequences. Truth or Consequencesia esitettiin radiossa vuoteen 1956 ja televisiossa vuoteen 1988.
Jonna Heimonen
Jonna Heimonen (s. 22. helmikuuta 1990) on suomalainen uransa lopettanut maastohiihtäjä. Hän edusti Kouvolan Hiihtoseuraa.
SM-kilpailuissa Heimosen paras henkilökohtainen sijoitus on 34:s perinteisen hiihtotavan sprintissä Jämillä 2015. Hän oli saavuttamassa SM-pronssia Kouvolan Hiihtoseuran joukkueessa Rukalla 2015 yhdessä Mona-Liisa Malvalehdon ja Heli Heiskasen kanssa. Kyseessä oli seuran ensimmäinen naisten SM-viestimitali.
Ommatidi
thumb|225px|right|[[Euphausia superba -krillin verkkosilmän pintaa]]Ommatidi on niveljalkaisten verkkosilmän keilamainen osasilmä. Sen pintaa peittää hyönteisillä kuusikulmainen ja äyriäisillä neliömäinen läpinäkyvä pintakuvio, fasetti. Ommatidien määrä silmässä vaihtelee eräiden pienten kovakuoriaislajien muutamista kymmenistä joidenkin sudenkorentolajien jopa useisiin tuhansiin. Ommatidin pinnassa on linssi ja sen sisäpuolella on valoherkkiä aistinsoluja joita kutsutaan R-soluiksi. Tämän lisäksi ommatidi sisältää tukisoluja ja pigmenttisoluja. Jokainen ommatidi on yhteydessä aivoihin yhden aksonin kautta ja jokainen osasilmä muodostaa aivoihin oman kuvansa.
Yliopistopedagogiikka
Yliopistopedagogiikka on yliopistojen ja korkeakoulujen opetusta, oppimista, opiskelua ja arviointia tutkiva kasvatustieteen tutkimusala. Se on monitieteinen tieteenala, joka tutkii yliopistokontekstissa tapahtuvaa pedagogista toimintaa. Yliopistopedagogiikassa hyödynnetään käyttäytymis- ja sosiaalitieteistä varsinkin psykologiaa, kasvatustieteitä ja sosiaalipsykologiaa. Sen keskeisiin kysymyksiin kuuluu, miten voidaan ohjata opiskelijoiden kehittymistä tieteenalansa asiantuntijoiksi ja tutkijoiksi.
Yliopistopedagogiikka-käsitteen käyttöönoton aiheuttivat suomalaisessa korkeakoulujärjestelmässä 1990-luvun alussa tapahtuneet muutokset. Suomalainen korkeakoulutusjärjestelmään valittiin tuolloin duaalimalli, jossa korkeakoulutus jakautuu ammattikorkeakouluihin ja tiedeyliopistoihin. Korkeakoulupedagogiikka -termin sijaan alettiin käyttämään termiä yliopistopedagogiikka silloin kun tarkoitettiin nimenomaan tiedeyliopistoissa opetus- ja tutkimushenkilökunnalle tarjottavaa pedagogista koulutusta sekä tiedeyliopistojen opetukseen, oppimiseen ja opiskeluun kohdistuvaa monitieteistä tutkimusalaa. Vastaavasti käsitettä ammattikorkeakoulupedagogiikka alettiin käyttämään ammattikorkeakoulujen opetukseen liittyvästä pedagogisesta koulutuksesta ja tutkimuksesta.
Yliopistopedagoginen koulutus
Suomessa yliopistopedagogista koulutusta on tarjottu yliopistojen opetus- ja tutkimushenkilökunnalle jo 1960–1970-luvuilta alkaen, jolloin järjestettiin korkeakoulupedagogisia koulutuksia suomalaisissa yliopistoissa. Annikki Järvinen oli yksi keskeisistä yliopistopedagogiikan kehitykseen vaikuttaneista henkilöistä. Hänen toimestaan järjestettiin Tampereen yliopistoon korkeakoulupedagoginen eli kope-työryhmä, joka on toiminut 1980-luvun alusta alkaen. Yliopistopedagogiset koulutukset aloitettiin Tampereen yliopistossa jo 1970-luvulla ja 1980-luvulla ne eriytettiin muusta henkilöstökoulutuksesta. koska niillä nähtiin olevan yhteys tieteelliseen tutkimustoimintaan Yliopistopedagogista koulutusta oli 1970–1980-luvuilla henkilöstökoulutuksena, jota järjestettiin korkeakoulupedagogiikan lyhytkursseina tai temaattisina työpajoina. 1990-luvun puolivälistä alkaen yliopistopedagogiikan koulutusta tarjottiin Helsingin yliopistossa laajempana opintokokonaisuutena eli 15 opintoviikon laajuisina yliopistopedagogiikan approbatur-opintoina.
Yliopistopedagogiikka kansainvälisessä tutkimuskirjallisuudessa
Yliopistopedagogiikka käsitettä vastaa ruotsinkielessä termi universitetspedagogik ja englanninkielisessä kirjallisuudessa joko university pedagogy tai scholarship of teaching and learning.
Nykyposti
Nykyposti oli vuosina 1977–2004 ilmestynyt suomalainen aikakauslehti, jota kustansi vuoteen 1988 saakka Urpo Lahtisen omistama Lehtimiehet Oy ja siitä eteenpäin Yhtyneet kuvalehdet. Lehden ensisijaiseksi kohderyhmäksi luonnehdittiin ”varttuneita ihmisiä kehä kolmosen ulkopuolella” ja sitä markkinoitiin lehtenä, jossa on ”kertomuksia julkkiksista ja tavallisista perussuomalaisista”. Lehden levikki oli vuonna 1989 suurimmillaan 162 216 mutta laski tämän jälkeen ja oli vuonna 2003 enää 68 926. Vuonna 2004 lehti lopetettiin kannattamattomana ja sulautettiin Seuraan. Lehden edeltäjänä oli vuonna 1976 lopettanut aikakauslehti Nyrkkiposti.
Vitikkokääpä
Vitikkokääpä (Niemelaea consobrina, syn. Ceriporiopsis consobrina) on koko Suomessa, mutta erityisesti Oulun seudulla paikoin runsaana tavattava kääpälaji. Se viihtyy erityisesti vesistöjen läheisyydessä niin meri-, järvi- kuin jokirannoillakin ja ojissa. Pääasiallisia isäntäpuita ovat eri pajut, joskus kääpää on myös tavattu haavalta, tuomelta ja muilta lehtipuilta. Aiemmin vitikkokääpää luultiin samaksi lajiksi pohjoisamerikkalaisen valaankäävän (Ceriporiopsis balaenae) kanssa.
Yksivuotinen, alustanmyötäinen itiöemä on pienialainen ja kokonaispaksuudeltaan 2–5 mm. Tuoreena kääpä on pehmeä ja muuttuu kuivuessaan hauraaksi. Reunus on paikoittainen, ohut ja väriltään valkoinen. Tuore pillipinta on oljenvalkea ja pillien sisäpinta hunajankeltainen, kolhiintuneet kohdat tummenevat aprikoosin sävyisiksi ja läpikuultaviksi. Kuivana pillit ovat vaaleanmeriphkanruskeita. Kulmikkaita tai sokkeloisia pillejä on 1–3 millimetrillä. Lohkopinnassa näkyy kermanvalkea pohjamalto ja pilleissä on öljymäinen tai vahamainen kiilto. Vitikkokäävän tunnistaminen varmuudella ilman mikroskooppia on melko mahdotonta, samannäköisiä kääpiä ovat mm. rytökääpä ja vuotikankääpä.
Hiljainen amerikkalainen (vuoden 1958 elokuva)
Hiljainen amerikkalainen on Joseph L. Mankiewiczin ohjaama yhdysvaltalainen elokuva vuodelta 1958. Se pohjautuu Graham Greenen samannimiseen romaaniin. Se oli ensimmäisiä yhdysvaltalaiselokuvia, joissa viitattiin Vietnamin räjähdysherkkään tilanteeseen.
Elokuvassa kirjan idea väljähtyi. Greene suuttui, kun hänen sodanvastainen viestinsä hävitettiin. Hän leimasi elokuvan amerikkalaiseksi propagandaksi ja koki sen suoranaiseksi hyökkäykseksi itseään ja kirjaa vastaan. Mankiewicz omisti elokuvansa Yhdysvaltojen tukemalle Ngô Đình Diệmin etelävietnamilaiselle nukkehallitukselle.
Juoni
Elokuvassa Audie Murphy näyttelee Saigoniin saapuvaa yhdysvaltalaista taloustieteilijää, joka rakastuu Michael Redgraven esittämän brittitoimittaja Thomas Fowlerin naisystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista. Greenen romaani arvostelee Yhdysvaltojen vaikutusta Kaakkois-Aasiassa, mutta elokuvaversion loppu on yhdysvaltalaismyönteisempi.
Abhasia
Abhasia on kansainvälisesti kiistelty vuonna 1992 itsenäiseksi julistautunut alue Kaukasiassa. Abhasian pääkaupunki on Suhumi.
Politiikka
Abhasian ensimmäisenä presidenttinä toimi Vladislav Ardzinba. Sergei Bagapš valittiin virkaan 12. tammikuuta 2005. Hän sai vaaleissa 91,54 % äänistä, ja hänen vastaehdokkaansa Jakob Lakoba vain 4,5 %. Bagapšin aikana käytiin Georgian sota, ja Venäjä tunnusti maan itsenäiseksi. Bagapš kuoli 2011 syöpäleikkauksen komplikaatioihin. Hänen seuraajakseen valittiin vuosina 2005–2010 pääministerinä toiminut Alyksandr Ankvab. Ankvab jätti eronpyyntönsä 1. kesäkuuta 2014 opposition protestiliikkeen vuoksi. Elokuun vaaleissa presidentiksi nousi liikkeen johtaja Raul Khadzimba niukalla enemmistöllä.
Abhasian parlamentti oli 2002, 2003 ja uudelleen 2004 turhaan vedonnut Venäjään Abhasian tunnustamiseksi, Abhasian liittämiseksi Venäjän rahajärjestelmään ja puolustusavun antamiseksi. Venäjä tunnusti kuitenkin itsenäisyyden vuoden 2008 sodan seurauksena.
YK perusti Abhasiaan ihmisoikeuksia edistävän ja tarkkailevan toimiston vuonna 1997. Toimiston tehtävänä oli edistää laillisuutta ja tukea sisäiseen maanpakolaisuuteen joutuneiden asukkaiden rauhanomaista paluuta kotiseuduilleen. Toimisto toimi yhdessä ETYKin mission kanssa vuoteen 2006 asti, jolloin ETYK lakkautti oman missionsa. Vuonna 2009 YK päätti edelleen jatkaa operaatiotaan Georgiassa, mutta kesällä 2009 se lakkautettiin Venäjän vastustuksen takia. Vuonna 2004 monilta Abhasian vähemmistökansallisuuksilta poistettiin oikeus käydä koulua omalla kielellään. Myös georgian kielen käyttö kouluissa on kielletty.
Pakolaishallitus Georgiassa
Kodorin kriisi 2006 aiheutui, kun Georgian sisäasiainministeriö lähetti erikoisjoukkoja riisumaan aseista Abhasian puolisotilaallisten joukkojen johtajan Emzar Kvitsianin. Saatuaan kyseisen alueen valtaansa määräsi Georgian presidentti Abhasian itsenäisyysmielisiä vastustavan Abhasian pakolaishallituksen Tbilisistä ottamaan alueen hallintaansa. Georgian hallitus suunnitteli myös georgialaisten paluumuuttoa alueelle.
2007 Georgian helikopterikriisi aiheutui siitä, kun 11. maaliskuuta 2007 kolme Mi-24-helikopteria pommitti Tškhaltan kylää, jossa oli Abhasian autonomisen tasavallan hallituksen hallintopaikka. Venäjä kiisti hyökkäysepäilyt, jotka Georgian hallitus kohdisti siihen.
Kansainvälinen asema
350px|thumb|[[Abhasian tasavalta|Abhasian presidentti Sergei Bagapš ja Etelä-Ossetian presidentti Eduard Kokoity Venäjän presidentti Dmitri Medvedevin luona Kremlissä 14. elokuuta 2008 juuri 11. elokuuta 2008 tulitaukoon päättyneiden Etelä-Ossetien sodan taisteluiden jälkeen.]]
Kaksi muuta kansainvälisesti kiisteltyä itsenäiseksi julistautunutta aluetta, Transnistria ja Etelä-Ossetia, ovat myös tunnustaneet alueen itsenäisyyden.
Etelä-Ossetian tasavalta allekirjoitti 17. syyskuuta 2008 ystävyys-, yhteistyö- ja avunantosopimuksen Venäjän federaation kanssa. Sopimuksen neljäs artikla sisältää myös sotilaallisen avunannon mahdollisuuden Yhdistyneiden kansakuntien peruskirjan 51. artiklan mukaisesti. . Samansisältöinen sopimus allekirjoitettiin samanaikaisesti myös Venäjän federaation ja Abhasian tasavallan kesken.
Maantiede
Abhasian noin 8 600 km² suuruinen alue sijaitsee Georgian luoteisosassa Mustanmeren rannalla. Kaukasus-vuoret pohjoisessa erotavat Abhasian Venäjästä (Karatšai-Tšerkessiasta), ja etelässä maa rajautuu Georgian Samegrelon alueeseen.
Maa on erittäin vuoristoinen, ja lähes 75 % sen pinta-alasta on vuoria tai kukkuloita. Kaukasuksen korkein kohta Abhasian alueella on 4 046 m. Abhasia jakaantuu luonnon olosuhteiden mukaan kahteen hyvin erilaiseen osaan; Mustanmeren rannikkoseutuun ja sen pohjoispuolella olevaan Kaukasusvuoristoon. Asutus keskittyy suurimmaksi osaksi rantakaistaleelle ja muutamiin syviin, jokien kovertamiin laaksoihin.
Ilmasto on erittäin leuto, minkä vuoksi neuvostoaikana Abhasiaa sanottiin usein Georgian rivieraksi. Alue tunnetaan myös maataloustuotteistaan, kuten teestä, tupakasta, viinistä ja hedelmistä. Mustanmeren rannikkoseudulla vallitsee subtrooppinen ilmasto. Vuoden keskimääräinen sademäärä on 1 400–1 500 mm. Tätä rannikkokaistaletta lukuun ottamatta Abhasia sijaitsee Ison-Kaukasuksen etelärinteillä. Ilmasto muuttuu sitä viileämmäksi mitä korkeammalle vuoristossa noustaan. Vuoristokin on varsin runsassateista seutua, vuoden keskimääräinen sademäärä on 700–1 000 mm.
Yli puolet Abhasian pinta-alasta on metsien peitossa. Mustanmeren rannikko kuuluu Välimerenilmaston nahkealehtisten kasvien vyöhykkeeseen (metsää ja pensastoa). Vuoristoalueella metsät ovat pääasiassa havumetsää. Korkeimmilla vuoristoseuduilla on vuoristoniittyä.
thumb|250px|Abhasian hallinnollinen jako.
Talous
Mustanmeren rannikon suotuisan ilmaston ja hedelmällisen maaperän ansiosta siellä viljellään teetä, tupakkaa, sitrus- ym. hedelmiä, viinirypäleitä ja maissia. Maan teollisuus on lähinnä maataloustuotteita jalostavaa teollisuutta. Lisäksi louhitaan kivihiiltä. Kivihiilialueen keskuksena on Tkvartšeli. Mustallamerellä harjoitetaan kalastusta.
Matkailu on aikaisemmin ollut merkittävä elinkeino, sillä alueella on useita suosittuja loma- ja virkistyskeskuksia, kuten Suhumi, Pitsunda, Gagra ja Ritsajärvi. Georgian kanssa käyty sota on kuitenkin karkottanut turistit. Maa toivoi turismin elpyvän viimeistään, kun Sotšin talviolympialaiset toivat turisteja lähialueelle vuonna 2014.
Väestö
Abhasian väestö on kokenut 1990-luvulta lähtien rajuja muutoksia. Viimeisessä Neuvostoliiton aikana suoritetussa väestönlaskennassa 1989 Abhasian ASNT:n asukasluku oli 525 061, josta 45,7 % oli georgialaisia, 17,8 % abhaaseja, 14,6 % venäläisiä, 14,4 % armenialaisia ja 7,5 % muita. Vuosina 1992–1993 käyty sota johti Abhasian eroamiseen Georgiasta ja noin 80 % georgialaisesta väestöstä, noin 200 000 henkeä, pakeni tai ajettiin maasta. Abhasian separatistit tekivät sotarikoksia: vähintään 5 000 georgialaista siviiliä (muun muassa naisia ja lapsia) murhattiin.
Vuoden 2011 väestönlaskennan mukaan maan väkiluku oli 240 705 henkeä. 50,7 % väestöstä on abhaaseja, 17.93 % georgialaisia, 17.4 % armenialaisia, 0,2 % venäläisiä, 1,3 % mingreelejä ja 0,6 % kreikkalaisia. Hieman yli puolet väestöstä asuu kaupungeissa ja toinen puolisko maaseudulla. 53,6 % väestöstä on naisia.
Abhasian asutus on keskittynyt Mustanmeren rannikolle.
Kulttuuri
Kirjoitettuja teoksia alkoi ilmestyä abhaasin kielellä verrattain myöhään 1900-luvun alussa. Abhaasin kielen aakkoset luotiin 1800-luvulla. Kuuluisin abhaasikirjailija on Fazil Iskander, joka tosin kirjoitti vain venäjäksi.
Abhasian suosituin urheilulaji on jalkapallo. Maan merkittävin jalkapalloseura on Dinamo Suhumi. Abhasian irtauduttua Georgiasta maahan luotiin oma jalkapalloliiga 1994. Abhasialaiset ovat saavuttaneet ansioita myös muun muassa nyrkkeilyssä (EM David Arshba 2005).
This Is Your Life
This is Your Life oli Ralph Edwardsin luoma radio- ja televisio-ohjelma, jossa ohjelman vieraan elämäntarina kerrottiin tuttavien ja sukulaisten avustuksella. Ohjelma sai alkunsa radiossa vuonna 1948 ja siirtyi televisioon 1952. Ohjelmaa esitettiin Yhdysvalloissa vuoteen 1960 asti, ja sen vieraina kävivät muun muassa Marilyn Monroe, Stan Laurel, Oliver Hardy, Bob Hope, Andy Griffith, Buster Keaton, Barbara Eden, Bette Davis, Shirley Jones, Jayne Mansfield ja Carol Channing. Isossa-Britanniassa ohjelmaa esitettiin vuoteen 2003 saakka.
Ylä-Hotokka
Ylä-Hotokka oli kylä Muolaan kunnan luoteisosassa Viipurin läänissä Suomen Neuvostoliitolle luovuttamalla alueella. Kylä sijaitsi Muolaanjärven luoteisrannalla noin 20 kilometriä Muolaan kirkonkylästä Kirkkorannasta länteen ja noin 35 kilometriä Viipurista kaakkoon. Ylä-Hotokan naapurikyliä olivat idässä Hotokka ja lännessä Leipäsuo. Lisäksi kylä rajoittui etelässä Valtion omistamaan Pällilän kruununpuistoon ja pohjoisessa kylän erotti naapurikunnan Heinjoen rajasta Määttälän kylän ulkopalsta. Nykyisin Ylä-Hotokan alueella on asutusta, mutta sillä ei ole venäläistä asutusnimeä, vaan se luetaan Hotokan kylän osaksi.
Kyläkuva
Ylä-Hotokan kyläkeskus sijaitsee Viipurista Kyyrölän ja Kivennavan kautta Kuokkalaan johtavan kantatie 63 varrella ja Ylä-Hotokassa tästä tiestä erkanee maantie Leipäsuon asemalle. Ylä-Hotokka kuului Hotokan koulupiiriin.
Historia
Ylä-Hotokan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.
Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Oinalan asukkaat asutettiin Humppilaan.
Startup Sauna
Startup Sauna -termillä viitataan sekä vuoteen 2018 toimineeseen Startup Sauna -yrityskiihdyttämöohjelmaan että edelleenkin Otaniemessä Aalto-yliopistolla sijaitsevaan tilaan. Ohjelmaa järjestänyt Startup Sauna Oy vaihtoi nimekseen Slush Oy vuonna 2018, sillä se järjestää myös Slush-tapahtumia.
Historia
Startup Sauna -kasvukiihdyttämöohjelman perusti opiskelijayrittäjyysjärjestö Aaltoes vuonna 2010. Saunan taustaorganisaationa toimi Startup-säätiö, jonka asiamiehenä toimi Miki Kuusi. Säätiön tavoite oli tehdä Helsingistä paikka, jonne perustetaan kasvuhakuisia ja uutta teknologiaa hyödyntäviä yrityksiä samaan tapaan kuin Yhdysvaltojen Piilaaksossa. Säätiö oli kerännyt runsaan miljoonan euron alkupääoman muun muassa Sitralta, Teknologiateollisuudelta ja noin 60 yksityiseltä lahjoittajalta. Heitä olivat esimerkiksi Pekka Ala-Pietilä, Sari Baldauf, Risto Siilasmaa ja Anssi Vanjoki. Säätiö sai rahoitusta myös Tekesiltä, työ- ja elinkeinoministeriöltä ja Aalto-yliopistolta.
Vuoden 2014 syksyllä ohjelmaan osallistui 19 tiimiä 13 maasta. Kaukaisimmat startupit tulivat Etelä-Koreasta, Keniasta ja Libanonista. Hakemuksia tuli 781 yritykseltä. Syksyyn 2014 mennessä kiihdyttämäohjelmaan oli osallistunut 126 yritystä, jotka olivat keränneet yhteensä 29 miljoonaa euroa ulkopuolista rahoitusta.
Aaltoes järjesti kaksi kertaa vuodessa yliopiston kampusalueella Startup Sauna-kiihdytysohjelman, jossa osallistuvat yritykset saavat kokeneilta yrittäjiltä ja sijoittajilta mentorointia kuuden viikon ajan. Heidän kanssaan käytiin läpi rahoituksen hankintaa, myyntityötä ja hinnoittelua. Osallistujat hiovat yritysideaansa, tapaavat sijoittajia ja pääsevat kasvuyritystapahtuma Slushiin.
Vuosina 2016 ja 2017 Startup Sauna sai noin 1 500 hakemusta vuodessa. Kaksi kertaa vuodessa järjestettyyn ja kuusi viikkoa kestäneeseen ohjelmaan valittiin kerralla 14–20 tiimiä.
Vuonna 2018 Startup Saunan toimitusjohtajana toimi Anni Rahiala. Hänen aikanaan kiihdyttämöohjelma lopetti toimintansa vedoten siihen, että se oli saavuttanut tavoitteensa: Suomesta oli tullut tunnettu startupmaa ja yrityksille oli tarjolla runsaasti rahoitusmahdollisuuksia. Ohjelmaan ehti osallistua noin 240 yritystä, joista 94 oli suomalaisia, esimerkiksi Entocube, LeadFeeder ja Yousician. Loput yritykset tulivat 26 eri maasta. Vuoteen 2018 mennessä ohjelmassa oli järjestetty yli 300 tapahtumaa eri puolilla maailmaa. Aaltoes-opiskelijajärjestö kertoi keskittyvänsä jatkossa Aalto-yliopiston opiskelijoille suunnattuun Kiuas Accelerator -kesäohjelmaan. Vuosien aikana Startup Saunan toimintaan kävivät tutustumassa esimerkiksi Ranskan presidentti Emmanuel Macron ja Venäjän pääministeri Dmitri Medvedev.
Organisaatio
Startup Saunan taustalla vaikutti sama yhtiö, joka järjesti myös Slush-tapahtumia. Startup Sauna -ohjelmaan osallistuneet yritykset saivat esiintyä myös Slushissa ja kerätä siellä pääomia. Startup Sauna -ohjelma oli voittoa tavoittelematonta ja opiskelijoiden hallinnoimaa. Ohjelman luennoijat toimivat vapaaehtoispohjalta ja heidän joukossaan oli niin sarjayrittäjiää, toimitusjohtajia kuin sijoittajiakin. Ohjelman aikana osallistujia valmennettiin liiketoimintamallien kehittämisestä, tuotteiden kaupallistamisesta ja markkinoinnista. Vuonna 2018 Startup Sauna Oy:n vaihtoi nimekseen Slush Oy.
Startup Sauna -tila
Startup Sauna -nimisessä tilassa Aalto-yliopiston kampuksella Espoossa toimii Aaltoes-opiskelijajärjestö ja kaikille avoin co-working-tila. Siellä järjestetään myös erilaisia tapahtumia.
Tunnustuksia
Vuonna 2013 Startup Sauna valittiin Piilaaksossa maailman parhaaksi yliopistopohjaiseksi yrityskiihdyttämöksi.
Oued Ksob
Oued Ksob on joki läntisessä Marokossa. Joki saa alkunsa Atlasvuoriin kuuluvalta Korkealta Atlakselta. Alkulähde sijaitsee kaakkoon rannikolla sijaitsevasta Essaouiran kaupungista. Joki virtaa etelä-pohjoissuuntaisesti, mutta hieman ennen laskemistaan Atlantin valtamereen Essaouiran provinssissa hieman Essaouiran kaupungin eteläpuolella ja hieman Diabatin kylän pohjoispuolella, joki kääntyy virtaamaan itä-länsisuuntaisesti. Joella on monta nimeä reittinsä varrella. Oued Ait ou Adil on Oued Ksobin sivujoki. Oued Ksobin valuma-alue on kooltaan 1 350 neliökilometriä.
Symbolinen logiikka
Symbolinen logiikka on matematiikkaa sivuava logiikan osa, joka tutkii merkkijonoina esitettyjen symbolien puhtaita formaaleja ominaisuuksia. Sille on kaksi tarkoitusta. Ensiksi, filosofisesta logiikan näkökulmasta symbolisen logiikan symbolien nähdään esittävän sanoja. Toiseksi, tietojenkäsittelytieteen näkökulmasta symbolisen logiikan säännöissä käsiteltävät symbolit ovat tietojenkäsittelyprosessin elementtejä.
Symbolinen logiikka jaetaan tavallisesti kahteen alaosaan, propositiologiikkaan ja predikaattilogiikkaan. Muita muotoja ovat temporaalilogiikka, modaalilogiikka ja sumea logiikka.
Propositiologiikka
Propositiologiikka tutkii lauseiden ominaisuuksia niiden sisältämien vakioiden ja muuttujaviittausten, kuten A, B, C, ... sekä viiden operaattorin, ja (AND), tai (OR), jos...niin [IMPLIES), jos ja vain jos' (EQUALS) sekä ei (NOT) perusteella. Vastaavat logiikan operaatiot ovat konjunktio, disjunktio, implikaatio, ekvivalenssi, sekä negaatio eli kielto. Näistä muut paitsi ei ovat binaarisia operaatioita. Operaatioiden merkitystä kuvataan totuusarvotaulukoilla.
Symbolinen logiikka ja Prolog
Prolog-ohjelmointikieli soveltaa predikaattilogiikkaa, joten se tukee myös symbolista logiikka ja samalla ohjelmointia. Prolog ohjelmat kuvaavat suhteita käyttäen klausuuleja (englanniksi clause). Pelkistettynä Prolog rajoittuu Hornin klausuuleihin, mikä on Turing-vahva ensimmäisen kertaluvun predikaattilogiikan osajoukko. Siinä on kaksi lausetyyppiä: faktat ja säännöt. Sääntö on muotoa: Otsikko :- Runko. Se luetaan seuraavasti "Otsikko on tosi, jos Runko tulee todeksi". Säännön runko koostuu predikaattikutsuista, joita sanotaan säännön tavoitteiksi (goal). Prologin sisäänrakennettu toiminto pilkku tarkoittaa logiikan konjuktiota, kun taas puolipiste  tarkoittaa disjunktiota. Konjunktioita ja disjunktioita voi esiintyä runko-osassa, mutta ei säännön otsikossa.
Prologin suoritus
Prologin suoritus käynnistyy yhdellä tavoitteella, joita kutsutaan kyselyksi. Prologin päättelykone pyrkii löytämään resoluutioperiaatteen mukaan kielteisen ehdon.
Jos negaatiota ei löydykään, siitä seuraa, että kysely voimassa olevine muuttuja-arvoineen tulee vahvistetuksi. Näin vastaava looginen ketju ohjelmassa toteutuu. Tällöin kaikki generoidut muuttuja-arvot palautuvat käyttäjälle ja kyselyn sanotaan onnistuneen. Toiminnallisesti Prologin suoritusstrategian voidaan ajatella olevan tyypillisten ohjelmointikielten (Java, C++, Pascal) funktiokutsujen yleistys, mutta erityispiirteenä Prologissa on se, että samalle lauseelle voi olla useita vaihtoehtoisia otsikkoja jopa samoilla argumenteilla. Tällaisessa tapauksessa Prolog luo valinta-pisteen, joka yhdistää eri vaihtoehdot. Sitten Prolog alkaa suorittamaan vaihtoehtoja alusta lukien. Jos tietty vaihtoehto toteutuu - niin sanotusta cut-termistä riippuen - pyritään toteuttamaan myös seuraavat valintapisteen (lauseen) vaihtoehdot tai hyväksytään pelkästään yksi vaihtoehto. Jos yksikin kysely lauseen sisällä epäonnistuu, silloin siihen kohdistuvat muuttuja-arvot kumoutuvat ja suoritus palaa edelliseen valintapisteeseen ja se jatkuu seuraavasta vaihtoehdosta, jos sellaisia on jäljellä. Tätä kumoutumis- ja palautumistoimintoa kutsutaan peräytykseksi. Esimerkiksi kaikki ihmiset ovat kuolevaisia ja erityisesti kerrotaan, että Sokrates on ihminen: kuolevainen(X):- ihminen(X). ihminen(Sokrates).
Seuraava kysely palauttaa tiedon, että Sokrates on kuolevainen, koska hän on ihminen: ?- kuolevainen(Sokrates). Yes.
Lähteet
Symbolic logic
Vajosuo
250px|thumb|Vajosuon luontotornista avautuu hyvällä säällä näköala yli laajan suon... thumb|250px|right|...mutta ensilumen jälkeisessä sumussa näkyvyys rajoittuu kymmeniin metreihin.
Vajosuo (joskus myös Vajossuo ) on Kurjenrahkan kansallispuistossa, Varsinais-Suomessa sijaitseva suoalue. Se sijaitsee Maskun, Nousiaisten ja Ruskon alueilla. Suolle on Turusta noin 30 ja Vahdolta noin 13 kilometriä.
Suotyypit ja kasvillisuus
Vajosuo on alueen suurimman suon Kurjenrahkan tavoin keidassuo, jossa suotyypille luonteenomaiset kermit eli muuta ympäristöä kuivemmat alueet kiemurtelevat kuljujen eli märempien alueiden väleissä. Kermit ja kuljut ovat myös selvästi suuntautuneet. Keidassoille tyypilliset reunaluisut ovat myös hyvin kehittyneet. Niiden alaosat ovat isovarpurämettä ja yläosa kanervarahkarämettä.
Vajosuon keskustasanne muodostuu pääosin sekä lähes puuttomasta, nevavaltaisesta keidasrämeestä että ruoppaisesta sammalkul­junevasta, jota reunustaa mäntyvaltainen rämevyöhyke. Vajosuon pohjoispäässä ja keskiosissa on suursaranevaa ja keskustasanteella on edellä mainittujen suotyyppien lisäksi myös rahkanevaa, rahkarämettä ja lyhytkorsinevaa. Suon itäreunalla on myös viidestä kymmeneen metriä leveä laidenevavyöhyke.
Ksob
Ksob tarkoittaa seuraavia:
Vajosuo
Suotyypit ja kasvillisuus
Suon kenttäkerroksen kasveja ovat muun muassa mutasara, valkopiirtoheinä ja leväkkö. Pohjakerroksessa puolestaan kasvaa esimerkiksi silmäke-, vajo- ja kuljurahkasammal. Suolla on noin kolmekymmentä allikkoa ja osassa niistä kasvaa pohjanlummetta ja raatetta. Suon reuna-alueiden vallitseva suotyyppi on nevakorpi, jonka tyypillisiä kasveja ovat pullo- ja jouhisara sekä harvinaisempana viilto- ja luhtasara. Kuivemmilla mättäillä kasvaa puolestaan esimerkiksi suokukkaa, isokarpaloa ja puolukkaa.
Eläimet
Erityisesti suon rämevyöhykkeiilä esiintyy runsaasti perhosia. Vajosuolla on esimerkiksi uhanalaisen luumittarin lounaisin esiintymä Suomessa. Lisäksi suolla on tavattu vaarantuneen muurainhopeatäplän yksilöitä. Kosteiden nevasoiden runsauden takia Vajosuolla esiintyy hyönteiskartoitusten perusteella esimerkiksi saraikkoniittyperhosta, pyörösiipeä, koiyökköstä ja sarakiiltoyökköstä. Kartoituksissa yleisiä lajeja ovat olleet lisäksi muun muassa suokeltaperhonen, suohopeatäplä, rämehopeatäplä, rämeokamittari, suoiltayökkönen ja mustaluhtayökkönen. Kaikkiaan alueella on tavattu ainakin 39 soille tunnusomaista lajia.
Suon linnustoon kuuluvat muun muassa kurki, riekko, punajalkaviklo, käki, niittykirvinen ja taivaanvuohi. Allikoilla tavataan muuttoaikaan myös alleja ja haapanoita.
Ihmistoiminta
Suon länsi- ja itälaidoista osa on aikanaan ojitettu ja myös Vajosuon laidoilta on myös nostettu turvepehkua. Kuten Kurjenrahkallakin, ovat pehkun kuivatuksessa käytetyt kolme kuivatuskatosta ja itse nostopaikka kuitenkin jo häviämässä, eivätkä ojituksenkaan jäljet enää juurikaan näy suon maisemassa.
Vajosuon reunaosissa kulkee Kuhankuonon retkeilyreitistön polku. Se kuuluu osana kolmenkymmenen kilometrin mittaiseen Vajosuon vaellus -rengasreittiin, jonka suon ylittävät osat valmistuivat vuonna 2001. Vajosuon etelälaidalla on myös neljälle hengelle tarkoitettu vuokratupa, joka on kunnostettu tuvaksi vanhasta partiolaisten majasta vuonna 2002. Tuvan läheisyydessä ja retkeilyreitin varrella sijaitsee myös laavu, puuvarasto, tulipaikka ja kuivakäymälä sekä lintutorni aivan suon laidalla. Linnuston pesimärauhan takaamiseksi Vajosuon rajoitusalueella liikkuminen on kiellettyä huhtikuun puolivälistä heinäkuun puoliväliin.
Jaroslav Halák
Jaroslav Halák (s. 13. toukokuuta 1985 Bratislava, Tšekkoslovakia) on slovakialainen jääkiekkoilija, pelipaikaltaan maalivahti. Hän pelaa NHL-joukkue New York Rangersissä.
Ura
Halák pelasi Slovakian juniorisarjoissa, joista Montreal Canadiens varasi hänet NHL:ään vuoden 2003 varaustilaisuudessa. Slovakian Extraliigassa Halák esiintyi ensimmäistä kertaa kaudella 2003–2004 HC Slovan Bratislavassa. Hän siirtyi kaudeksi 2004–2005 Pohjois-Amerikkaan QMJHL-juniorisarjan Lewiston Maineiacsiin. Halák siirtyi Montrealin organisaatioon kaudeksi 2005–2006. Pääosan kaudesta hän pelasi farmin farmissa ECHL-liigan Long Beach Ice Dogsissa, mutta hän pääsi myös pelaamaan AHL:n Hamilton Bulldogsiin. ECHL:ssä Halákilla oli sarjan paras torjuntaprosentti.
Kaudella 2006–2007 Halák pelasi ensimmäiset NHL-ottelunsa Montrealissa. Hän torjui 16 ottelussa ja voitti kolme ensimmäistä otteluaan. AHL:n Hamiltonissa Halák pelasi 28 ottelussa ja päästi niissä vain kaksi maalia ottelua kohden, AHL:n vähiten. Halák aloitti kauden 2007–2008 AHL:ssa, mutta sen jälkeen kun Montreal kauppasi Cristobal Huet'n Washington Capitalsiin Halák nousi Carey Pricen varamaalivahdiksi. Halák pelasi myös kaksi pudotuspeliottelua kauden aikana. Kesällä 2008 Montreal teki kahden vuoden jatkosopimuksen hänen kanssaan.
Halák nousi ohi Pricen Montrealin ykkösmaalivahdiksi kaudella 2009–2010. Halák pelasi erinomaisesti erityisesti pudotuspeleissä, ja hänen torjuntojensa ansiosta Montreal onnistui pudottamaan jatkosta sekä runkosarjan voittajan Washington Capitalsin että hallinneen Stanley Cup -voittajan Pittsburgh Penguinsin. Halákin sopimus loppui kauden jälkeen, ja Montreal olisi joutunut antamaan hänelle ison palkankorotuksen. Montreal kauppasi hänet kesäkuussa St. Louis Bluesiin vaihdossa Lars Elleriin ja Ian Schultziin. Kaudella 2010–2011 Halák pelasi St. Louisissa yhteensä 57 ottelua torjuntaprosentilla 91,0 ja hänen päästettyjen maalien keskiarvonsa oli 2,48. Seuraavan kauden päätteeksi hänet ja St. Louisin toinen maalivahti Brian Elliott palkittiin William M. Jennings Trophylla maalivahteina, joiden joukkue päästi NHL:n runkosarjassa vähiten maaleja. Halák pelasi runkosarjakaudella 2011–2012 46 ottelua torjuntaprosentilla 92,6 ja hänen päästettyjen maalien keskiarvonsa oli 1,97.
Kesäkuussa 2014 hän teki sopimuksen New York Islandersin kanssa. Joulukuussa 2014 hän onnistui rikkomaan Islandersin seuraennätyksen ottamalla kymmenennen perättäisen voiton. Lisäksi hänet valittiin kauden aikana NHL:n tähdistöotteluun ensimmäisen kerran hänen uransa aikana.
Kaudelle Halák siirtyi Boston Bruinsiin Tuukka Raskin varamaalivahdiksi. Toukokuussa 2020 Halak teki yksivuotisen jatkosopimuksen Bruinsin kanssa
Maajoukkue
Halák on edustanut Slovakiaa neljässä nuorten arvoturnauksessa. Hän torjui maan paidassa vuosina 2002 ja 2003. Jälkimmäisissa kilpailuissa Slovakia sijoittui hopealle. Nuorten MM-kilpailuissa Halák oli Slovakian joukkueen mukana vuosina 2004 ja 2005.
Slovakian edustusjoukkueessa Halák pelasi ensimmäisen arvoturnauksen MM-kilpailuissa 2007. Seuraavan kerran hän oli mukana vuonna 2008. Halák torjui Slovakian olympialaisissa 2010 neljänneksi. Halák edusti Slovakin maajoukkuetta myös omissa kotikisoissa 2011, mutta siellä hänen ja koko Slovakian joukkueen pelit eivät menneet kovinkaan hyvin. Slovakia jäi kisoissa lopulta kymmenenneksi.
Elisa Viihde
Elisa Viihde vastaa suomalaisen Elisa Oyj:n tuottamista digitaalisista suoratoistopalveluista, joihin kuuluu esimerkiksi elokuvien vuokrauspalvelu ja kuukausimaksullinen suoratoistopalvelu Elisa Viihde Viaplay.
Historia
Elisa Viihde perustettiin vuonna 2009 verkkotallentamispalveluksi.
Keväällä 2010 Elisa ja Yleisradio aloittivat yhteistyön, jonka ansiosta Elisa Viihteeseen tuli tarjolle satoja Yle Areenan ohjelmia. Alussa Elisa Viihde rahoitti kotimaisia elokuvia, mutta vuonna 2014 se alkoi tuottaa myös sarjoja. Ensimmäisenä se tilasi Molton Klubi -sketsisarjan, jonka ohjasi Pirkka-Pekka Petelius. Kevääseen 2018 mennessä Elisa Viihde oli julkaissut kymmenkunta alkuperäissarjaa, loppuvuonna niitä tuli viisi lisää.
Joulukuussa 2018 Elisa Viihde alkoi kokeilla 4K-lähetyksiä muun muassa jääkiekon Mestis-sarjan otteluissa.
Huhtikuussa 2020 kerrottiin, että koronatilanne oli tuplannut Elisa Viihde Aition tilausmäärät alkuvuoteen verrattuna. Sisältöjen vuokrauksia tehtiin noin 70 prosenttia normaalia enemmän. Kesäkuussa Elisa Viihde Aition sisältöihin lisättiin Amazon Prime Videon tarjonta. Pian tämän jälkeen uutisoitiin, että Elisa Viihde Aitio ja Viaplay TV&Movie -palvelut yhdistyvät Suomessa Elisa Viihde Viaplay -palveluksi saman vuoden syksyllä. Uudesta palvelusta vastasi Elisa Viihteen lisäksi Nordic Entertainment Group eli NENT Group. Elisa Viihde alkoi vastata yhtiön asiakaspalvelusta, markkinoinnista ja myynnistä, kun taas NENT Groupin vastuulle tuli analytiikka ja teknologia. Palvelusta saattoi katsoa muun muassa kotimaisia ja pohjoismaisia alkuperäissisältöä, kotimaisia ja kansainvälisiä elokuvia, televisiosarjoja, lastenohjelmia ja urheilua. Uutta palvelua alettiin tarjota niin Elisa Viihde Aition kuin Viaplay TV&Movie -palvelun asiakkaille, jotka saivat yhdistyneen palvelun käyttöönsä kesäkuun lopussa. Elisa Viihde Viaplay brändi otettiin käyttöön 3. joulukuuta. Palvelun valikoimiin kuului muun muassa entisestä Elisa Viihde Aitiosta tulleet kotimaiset tv-sarjat ja elokuvat, ja NENT Groupin mukanaan tuomat pohjoismainen ohjelmisto, lastenohjelmat ja uudet Hollywood-elokuvat.
Kesäkuussa 2021 Elisa Viihde julkaisi 25. alkuperäistuotantonsa: Häräntappoase-sarja. Yhtiö kertoi käyttävänsä vuosittain noin 40 miljoonaa euroa alkuperäissarjoihin, elokuviin ja muuhun kotimaiseen sisältöön sekä Teosto-maksuihin. Se käytti kotimaisiin sisältöihin enemmän rahaa kuin Yleisradio, jonka kotimaiseen draamatuotantoon ja elokuvaoikeuksiin varaama budjetti oli noin 30 miljoonaa euroa.
Elisa Viihteen alkuperäissarjat
Elisa Viihteen alkuperäissarjat, kuten Bullets, Ivalo ja Kaikki synnit, ovat herättäneet kansainvälistä huomiota. Palvelussa julkaistuja alkuperäissarjoja aakkosjärjestyksessä:
Elisa Viihde Sport
Elisa Viihteen Viihde Sport (aiemmin Fanseat) näyttää niin kutsuttua ruohonjuuritason urheilua, kuten Korisliigaa, Jalkapallon Ykköstä ja eurooppalaisista lajeista koripalloa Saksan Bundesliigasta ja Espanjan Liga ACB:sta ja ruotsalainen jalkapallon Allsvenskan, lajeja jotka eivät saa näkyvyyttä isoilla tv-kanavilla. Joulukuusta 2018 lähtien Elisa on kokeillut tavallista teräväpiirtoa tarkempia 4K-lähetyksiä muun muassa jääkiekon Mestis-sarjan otteluissa.
Nekrofilia
pienoiskuva|[[Edvard Munch, Kuolema ja nainen, 1894.]] Nekrofilia ( ’kuollut’ + φιλία ’rakkaus’) on harvinainen seksuaalinen kohdehäiriö, jossa asianosaisen seksuaalinen mielenkiinto kohdistuu ensisijaisesti kuolleisiin ruumiisiin. Ruumiista kiinnostunutta kutsutaan nekrofiiliksi. Suomen rikoslaissa säädetään rangaistus hautarauhan rikkomisesta.
Nekrofilia-termiä käytti luultavasti ensimmäisenä psykiatri Richard von Krafft-Ebing teoksessaan Psychopatia Sexualis (1886).
Luokittelu ja syyt
pienoiskuva|[[Ted Bundy oli tunnettu yhdysvaltalainen nekrofiili ja sarjamurhaaja.|alt=|300x300px]] Jonathan Rosmanin ja Phillip Resnickin mukaan on olemassa kolme nekrofilian arkkityyppiä:
Erään tutkimuksen mukaan 68 prosentilla syy nekrofilian harrastamiseen oli halu vastustamattomaan ja hylkäämättömään kumppaniin.
Eläinten välinen nekrofilia
Nekrofiliaa on havaittu lintujen välillä. Ensimmäisen tieteellisen tutkimuksen teki alankomaalainen C. W. Moeliker tarkastelemalla heinäsorsauroksen ja ikkunaa päin lentäneen toisen heinäsorsauroksen välistä käyttäytymistä. Moeliker julkaisi havaintonsa heinäsorsien välisestä homoseksuaalisesta nekrofiliasta vuonna 2001.
Punainen lohikäärme
Thomas Harrisin romaanissa Punainen lohikäärme (1981) ja sen filmatisoinneissa Psykopaatin jäljillä (1986) ja Punainen lohikäärme (2002) käsitellään nekrofiliaa. Kirjassa ja elokuvissa nimeä Hammaskeiju kantava, perheitä tappava sarjamurhaaja harjoittaa nekrofiliaa perheenäitien ruumiiden kanssa.
Manhattan Beach
Manhattan Beach on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin asukasluku vuonna 2009 oli 36 566. Kaupungin pinta-ala on 10,2 neliökilometriä. Tammikuussa 2011 kaupungin elinkustannusindeksi oli 146 (Yhdysvaltojen keskiarvo 100).
Verkkosyöte
pienois|pysty=0.6|Logo, jota muun muassa selaimet [[Mozilla Firefox, Internet Explorer ja Opera käyttävät verkkosyötteestä.]] Verkkosyöte on päivittyvän tiedon välitystapa. Nimensä mukaisesti sitä yleensä käytetään World Wide Webissä. Sisällöntuottaja syndikoi tuottamansa tiedon syötetiedostomuodossa, ja mahdollistaa sen tilaamisen. Sisällön käyttäjä aggregoi tiedon käyttämällä lukijaohjelmaa (muita termejä lukija, aggregaattori, syötteenlukija, feed-lukija tai uutistenlukija). Lukijaohjelmia on monen tyyppisiä: se voi olla paitsi oma ohjelmansa (esimerkiksi RSSOwl), myös esimerkiksi selaimen sisään rakennettu lukija (esimerkiksi Mozilla Firefoxin ”Live Bookmarks”) tai selainlaajennus. Lukijoita on myös toteutettu web-sivustoina, esimerkiksi Bloglines ja Google Reader, ja monet nykyiset käyttäjän muokattavissa olevat portaalit (esimerkiksi My Yahoo! ja iGoogle) tukevat syötteitä.
Yleisimmät syötteiden tiedostomuodot ovat RSS ja Atom.